ઉધમપુર, 2 જુલાઇ : હિન્દુઓના ધાર્મિક યાત્રા સ્થાન માતા વૈષ્ણોદેવીની યાત્રાને સરળ બનાવી દેતી ઉધમપુર-કટરા રેલવે લાઇનની શરૂઆત અંદાજે 18 વર્ષ પહેલા કરવામાં આવી હતી. યાત્રાળુઓની 18 વર્ષ લાંબી રાહ હવે ખતમ થવા આવી છે. ઉધમપુર-કટરા રેલવે લાઇનનો ટ્રાયલ રન 1 જુલાઇએ કરવામાં આવ્યો હતો. હવે આગામી 4 જુલાઇના રોજ વડાપ્રધાન નરેન્દ્ર મોદી આ રેલવે લાઇનનું ઉદઘાટન કરવાના છે. તેમની સાથે રેલવે પ્રધાન સદાનંદ ગૌડા પણ ઉદઘાટનમાં સામેલ થવાના છે.